ธปท.แหยงโยกเงินจับมือชี้แจงชาวบ้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ธปท.คาดการลดคุ้มครองเงินฝากเหลือบัญชีละ 50 ล้าน การโยกเงินฝากจะไม่เพิ่มขึ้น 
นายสรสิทธิ์ สุนทรเกศ ผู้ช่วยผู้ว่าการ สายกำกับสถาบันการเงิน ธนาคารแห่งประเทศไทย (ธปท.) เปิดเผยว่า ในช่วงเดือน ก.พ.ปีนี้ ธปท.จะร่วมกับสถาบันคุ้มครองเงินฝากและสถาบันการเงินออกโรดโชว์ทั่วประเทศ เพื่อทำความเข้าใจกับประชาชนเรื่องการปรับลดวงเงินค้ำประกันเงินฝากจากที่คุ้มครองเต็มจำนวน เหลือบัญชีละไม่เกิน 50 ล้านบาท ในวันที่ 11 ส.ค.นี้ และจะลดวงเงินคุ้มครองสูงสุดเหลือไม่เกิน 1 ล้านบาท ในวันที่ 11 ส.ค. 2555
แหล่งข่าวจากสายนโยบายสถาบันการเงิน ธปท. เปิดเผยว่า การปรับลดวงเงินคุ้มครองเงินฝากไม่น่าจะก่อให้เกิดปัญหาการโยกย้ายเงินจนสร้างปัญหาให้กับระบบสถาบันการเงิน 
แหล่งข่าวเปิดเผยว่า หากพิจารณาจากฐานเงินฝากล่าสุด ณ สิ้นเดือน พ.ย. 2553 พบว่ามีบัญชีเงินฝากที่เกินกว่า 50 ล้านบาท ในระบบสถาบันการเงินทั้งสิ้นเพียง 9,433 บัญชีเท่านั้น จากบัญชีทั้งหมด 79.26 ล้านบัญชี วงเงิน 1.73 ล้านล้านบาท จากเงินฝากทั้งระบบ 7.24 ล้านล้านบาท 
ขณะที่บัญชีเงินฝากเกิน 50 ล้านบาท แต่ไม่เกิน 100 ล้านบาท มี 5,570 บัญชี คิดเป็นเงินฝาก 3.85 แสนล้านบาท บัญชีที่เกินกว่า 100 ล้านบาท แต่ไม่เกิน 200 ล้านบาท มี 2,231 บัญชี มีเงินฝากรวม 3.07 แสนล้านบาท บัญชีเงินฝากที่เกินกว่า 200 ล้านบาทขึ้นไป มี 1,632 บัญชี วงเงินรวม 1.037 ล้านล้านบาท
ทั้งนี้ การปรับลดวงเงินประกันดังกล่าวเป็นไปตาม พ.ร.บ.สถาบันคุ้มครองเงินฝาก และมติคณะรัฐมนตรี จากเดิมที่กฎหมาย ให้เริ่มมีพ.ร.บ.สถาบันคุ้มครองเงินฝาก ในปี 2551 ให้สถาบันคุ้มครองเงินฝากเริ่มลดวงเงินคุ้มครองเงินฝากลงทุกปี จนเหลือ 1 ล้านบาท ในวันที่ 11 ส.ค. 2555 เริ่มตั้งแต่วันที่ 11 ส.ค.2552 ลดความคุ้มครองเหลือไม่เกิน 100 ล้านบาท และในวันที่ 11 ส.ค. 2553 ลดการคุ้มครองเหลือไม่เกิน 50 ล้านบาท และในวันที่ 11 ส.ค.2554 ลดการคุ้มครองเงินฝากเหลือไม่เกิน 10 ล้านบาท และในวันที่ 11 ส.ค.2555 เป็นต้นไป ลดการคุ้มครองเงินฝากเหลือไม่เกิน 1 ล้านบาท ต่อบัญชีต่อสถาบันการเงิน แต่รัฐบาลในช่วงนั้น ได้ชะลอการลดวงเงินคุ้มครองเงินฝากออกไปก่อน 3 ปี ทำให้วันที่ 11 ส.ค.2554 จะถึงกำหนดการลดวงเงินคุ้มครองเงินฝากครั้งแรก โดยจะคุ้มครองไม่เกิน 50 ล้านบาทต่อบัญชี 
ด้าน “ธปท.เชื่อว่าบุคคลที่มีเงินฝากมากกว่า 50 ล้านบาทขึ้นไป ส่วนใหญ่น่าจะเป็นบุคคลที่มีความรู้ และมีความสามารถในการบริหารจัดการเงินได้เป็นอย่างดี